Martin Shaw

Martin Shaw (født 21. januar 1945) er en engelsk skuespiller. Han er kendt for sine roller i tv-serien The Professionals, Chief, Judge John Deed og Inspector George Gently. Han har også spillet på teatre og i film og har indtalt adskillige lydbøger og præsenteret forskellige tv-serier, herunder 2006-serien Martin Shaw: Aviators.

Opvækst 
Shaw er født i Birmingham i England. Han voksede op i Alleyne Grove i Erdington og Sutton Coldfield. Shaw gik på Great Barr School, hvor han udmærkede sig i engelsk litteratur og dramakurser. Da han var seksten, blev han tilbudt et stipendium til en dramaskole i Birmingham, men han afslog.

I en alder af atten flyttede Shaw til London for at studere ved London Academy of Music and Dramatic Art.

Teater 
Shaw havde hovedroller i den første genopførelse af Look Back in Anger (Royal Court/Criterion, 1968), i Royal National Theatres Lørdag, søndag, mandag overfor Laurence Olivier (1973), og i A Streetcar Named Desire opsat på Piccadilly Theatre i 1974. Han har senere udtalt, at rollen som Stanley Kowalski i 'Streetcar' var et gennembrud i karrieren.

I 1985 spillede Shaw Elvis Presley i Alan Bleasdales kritikerroste Are You Lonesome Tonight?, et skuespil om Presleys sidste par timer. Efter at have spillet længe i London blev stykket opsat i Sydney, Melbourne og Adelaide i Australien.

Shaws portræt af Lord Goring i En ideel mand på Broadway gav ham en Tony Award-nominering og en Drama Desk-pris.

Efter optagelserne af tv-serien Judge John Deed tog Shaw rollen som Thomas More i Robert Bolts stykke A Man for All Seasons. Shaws datter, Sophie, spillede overfor ham som Mores datter, Margaret. Produktionen turnerede i Storbritanniens byer, før den blev opført i London på Theatre Royal Haymarket.

I 2013 blev det klassiske stykke Twelve Angry Men sat op på Garrick Theatre i London, hvor Shaw spillede det uenige jurymedlem (jurymedlem nr. 8).

I 2016 turnerede Shaw og spillede igen på West End i en livlig produktion af Hobson's Choice på Vaudeville Theatre. Efter at have afsluttet optagelsen af den sidste episode af Inspector George Gently, turnerede Shaw igen i 2017 med den britiske premiere på Gore Vidals politiske stykke fra 1960, The Best Man. Shaw spillede rollen som William Russell, tidligere amerikansk udenrigsminister.

Tv 
Shaw begyndte tv-arbejde i 1967. Roller på produktioner på Granada Television førte til, at han fik rollen som den hippe studerende Robert Croft i Coronation Street. En anden tidlig rolle var den sprut og fodboldelskende walisiske medicinstuderende Huw Evans i tv-komedieserien Doctor in the House.

Shaw har spillet i en episode af The New Avengers og har medvirket i den britiske tv-serie The Professionals (1977–1981), og var også med i ITV-produktion The Chief. Andre tv-roller har været rollerne som Robert Falcon Scott (The Last Place on Earth) (1983), Sir Henry Baskerville i The Hound of the Baskervilles og hovedrollen som Cecil Rhodes i tv-serien Rhodes fra 1996.

I 2001 fik han titelrollen i BBC-dramaet Judge John Deed.

Mellem sæsonerne af Judge John Deed spillede Shaw rollen som retsmedicineren Adam Dalgliesh i PD James ' Death in Holy Orders i 2003 og The Murder Room i 2005.

Fra 2007 til 2017 spillede han titelrollen i BBC-tv-serien Inspector George Gently sammen med Lee Ingleby.

Film 
Shaw har primært spillet teater og tv-film og -serier, men har dog medvirket i en række spillefilm, bl.a i rollen som Banquo i Roman Polanskis Macbeth og rollen som Rachid i filmen Sinbads gyldne rejse (originaltitel: The Golden Voyage of Sinbad (1973).

Privatliv 
I 1971 blev Shaw følger af Charan Singh, fra Sant Mat-religionen.

Shaw borg i Hingham i Norfolk.

Den 18. august 2010 kollapsede Shaw under den første akt af A Country Girl i Shrewsburys Theatre Severn. Hans agent, Roger Charteris, sagde at han havde haft knækkede ribben og tog antibiotika for en infektion i brystet.

Shaw har været teetotal og vegetar i over 40 år.

Filmografi

Tv 

 Coronation Street som Robert Croft
 On the Move (1975–1976) som Martin
 Helen: A Woman of Today (1973) som Frank Tully
 The Duchess of Duke Street "Family Matters" (1976) som Arthur
 The Professionals (1977–1983) som Ray Doyle
 Doctor in the House (1969) som Huw Evans
 Doctor at Large (1971) som Huw Evans (11 episodes)
 Beasts (1976) som Dave (episode "Buddyboy")
 Cream in My Coffee (by Dennis Potter) (1980) som Jack Butcher
 East Lynne (1982) som Archibald Carlyle
 The Hound of the Baskervilles (1983) som Sir Henry Baskerville
 The Last Place on Earth (1985) som Robert Falcon Scott
 The Chief (1993–1995) som Chief Constable Alan Cade
 Rhodes (1996) som Cecil Rhodes
 The Scarlet Pimpernel (1999-2000) som Chauvelin
 A&E (1999–2002) som Robert Kingsford
 Death in Holy Orders (2003) som Adam Dalgliesh
 The Murder Room (2004) som Adam Dalgliesh.
 Judge John Deed (2001–2007) som Judge John Deed
 Martin Shaw: Aviators (2006)
 Cranford (2007) som Peter Jenkyns
 Inspector George Gently (2007–2017) som George Gently
 Lemur Street (2007)
 Apparitions (2008) som Father Jacob
 Agatha Christie's Poirot Three Act Tragedy (2010) som Charles Cartwright
 Dambusters Declassified (2010) som presenter
 Playhouse Presents (2012) som Piers Hunt
 Strike (2017) som Tony Landry
 The Long Call (2021) som Dennis Stephenson

Teater 

 Look Back in Anger (Royal Court transferring to the Criterion Theatre, 1968) som "Cliff Lewis".
 The Contractor (Royal Court, 1969; transferring to the Fortune Theatre, 1970) som "Paul".
 The Battle of Shrivings (Lyric Theatre, 1970) som "David".
 Cancer (in the United States, Moon Children; Royal Court, 1970) som "Bob".
 The Bacchae (National Theatre at the Old Vic, 1973) som "Dionysus".
 Saturday, Sunday, Monday (National Theatre at the Old Vic, 1973) som "Attilio" opposite Laurence Olivier.
 A Streetcar Named Desire (Piccadilly Theatre, 1974) som "Stanley Kowalski".
 Miss Julie (Greenwich Theatre, 1975) som "Jean".
 Teeth 'n' Smiles (Wyndham's Theatre, 1976) som "Arthur".
 They're Playing Our Song (Shaftesbury Theatre, 1981) som "Vernon Gersch".
 The Country Girl (Apollo Theatre, 1983).
 Are You Lonesome Tonight? (Phoenix Theatre, 1985) som 'The Older Elvis Presley' (also Sydney, New South Wales, Australia)
 The Big Knife (Albery Theatre, 1987) som Charles Castle
 Other People's Money (Lyric Theatre, 1990) som "Garfinkel".
 Betrayal (Almeida Theatre, 1991) som "Robert".
 Sienna Red, by Stephen Poliakoff and co-starring Francesca Annis (Richmond Theatre, May 1992).
 An Ideal Husband (Globe Theatre, 1992) som "Lord Goring".
 Rough Justice by Terence Frisby (Apollo Theatre, 1994) som "James Highwood".
 An Ideal Husband (Haymarket Theatre transferring to the Old Vic, 1996; revived at the Haymarket in 1997 then transferred to the Gielgud Theatre).
 Vertigo (Theatre Royal Windsor, October 1998) som "Roger Flaviares" alongside his subsequent co-star Jenny Seagrove in Judge John Deed.
 A Man For All Seasons (Haymarket, 2005/6) som Sir Thomas More.
 The Country Girl (Apollo Theatre, October 2010) co-starring Jenny Seagrove, following a tour.
 Hobson's Choice, (Vaudeville Theatre, 2016) som Henry Hobson.

Film 
 Macbeth (1971) som Banquo.
 The Golden Voyage of Sinbad (1973) som Rachid.
 Operation Daybreak (1975) som Sergeant Karel Čurda.
 Facelift (1984) som Zax.
 Intrigue (1988) som Roskov
 Ladder of Swords (1989).
 Oilman (short film).
 6 Days som Dellow
 Off the Rails'' som Federico

Referencer

Eksterne henvisninger 
 

Skuespillere fra England